szerző: Jazzy52Közzétéve: július 17, 2020
A szerdai napon lejárt az az idő, amíg a csapatok megállapodhatnak a franchise tag-et kapott játékosukkal egy hosszabb, több pénzt tartalmazó szerződésről.
Ez nálunk idén a tavalyi év egyik legjobb safety-ét, Anthony Harris-t érintette, de nem született megállapodás a csapat és játékos között, így idén, jelen állás szerint Harris a franchise tag alatt játssza a szezont. Ezt, azaz a franchise tag-et mindössze harmadik alkalommal alkalmazza a csapat. Először 2003-ban Jim Kleinsasser-nél, míg második alkalommal 2011-ben Chad Greenway esetében használta.
Anthony nagyon jól játszott a tavalyi évben, a liga egyik legjobb safety-je lett. Összesen 6 interception-t szerzett, amivel holtversenyben ugyan, de vezette ezt a statisztikát az alapszakasz végeztével.
Mindenképp meg kellett őt tartanunk, de sokat pletykáltak arról is, hogy végül más csapatnál fog kikötni. Itt kell megjegyezni, hogy most látott világot az a hír, miszerint még a 2020-as NFL Draft előtt a New York Giants nagyon sok követ megmozgatott, hogy Harris hozzájuk kerüljön, de végül nem jött össze az üzlet.
A Vikings franchise tag-et alkalmazott nála, amivel a következő évben is nálunk fog játszani és ennek értelmében 11 millió dollárt fog keresni.
Minden bizonnyal kialakulóban van a hosszútávú szerződés a játékos számára, és szerintem nem kell sokat várni, hogy ezt bejelentsék a felek.
Posted in Cikkek, HírekTagged Anthony Harris
Prev Zártkapuk mögött indul az idei edzőtábor
Következő Nate Stanley lett az első szerződtetett újoncunk az idén
Szívműtétre van szüksége, Smith kihagyja a szezont hungarianvikings.com/2020/08/09/szi… 21 hours ago